EESTI TÖÖANDJATE KESKLIIDU

ÜLDKOOSOLEKU

**P R O T O K O L L**

Toimumise aeg 17.09.2015 kell 15.00 - 16.00

Kiriku 6, Tallinn

Koosolekut juhatas Jüri Käo

Protokollis Kaidi Luide

Osalesid: võttis osa liiget (lisa 1)

**Üldkoosoleku päevakord:**

1. Kohtumine Eesti Vabariigi peaministri Taavi Rõivasega.

2. Eesti Tööandjate Keskliidu 2014/2015.a. majandusaasta aruande kinnitamine.

1. **Koosoleku juhataja valimine.**

Tööandjate Keskliidu juhataja Toomas Tamsar tegi teatavaks üldkoosoleku alguse ning esitas

ettepanku määrata üldkoosoleku juhatajaks volikogu esimees Jüri Käo ning protokollijaks Kaidi Luide, mille üldkoosolek ühehäälselt kinnitas.

**Otsustati ühehäälselt:**

* 1. **Lähtuvalt põhikirjast juhatab üldkoosolekut Tööandjate Keskliidu volikogu esimees Jüri Käo.**
1. **Kohtumine Eesti Vabariigi peaministri Taavi Rõivasega.**

Peaminister tegi ettekande, mis puudutas tööjõumakse, riigireformi, rändeküsimust ning Gunnar Oki raportit Eesti kõrghariduse tegevussuundade kohta.

Peaminister Taavi Rõivas tänas tööandjaid valmisoleku eest panustada rändekriisi lahendamisse. Mitmed ettevõtjad on kinnitanud, et on pagulaste Eestisse saabumisel valmis neile tööd pakkuma. See annab usku Eesti ühiskonna valmidusse rändekriisiga adekvaatselt toime tulla. Eesti panustab kriisi ning hoolitseb selle eest, et panus oleks proportsionaalne. Valitsus on koostamas hetkel vastavat plaani.

Riigireformist rääkides tutvustas Rõivas valitsuse tegevuskava, et tagada avaliku sektori paindlikkus ja tänapäevasus. Ühe positiivse näitena tõi ta omavalitsusreformi ja valitsuse plaani toetada kohalike omavalitsuste vabatahtlikku ühinemist suuremate ühinemistoetuste kaudu.

Peaminister leidis, et Teadus- ja Arendusnõukogu tellitud Gunnar Oki Eesti kõrghariduse tegevussuundade raporti tulemus oli julge, diskussioonile õhutav, provotseeriv ning vastuseisu tekitav. Praeguses faasis on vajalik on avalik arutelu. Tööandjate tugi ja kaasamõtlemine selles arutelus on võtmetähtsusega, sest nad saavad kõrgharidusest ja teadusest sisendit oma tegevusse.

Tööjõumaksudest ja tehtavatest plaanidest rääkides pidas peaminister oluliseks maksukoorma vähenemist tervikuna, pärast mida on võimalik käivitada töövõimereform.

Volikogu liikmetel oli võimalus esitada peaministrile küsimusi, mis said ka vastused.

Jüri Käo tänas peaministrit huvitava kohtumise eest.

1. **Eesti Tööandjate Keskliidu 2014/2015.a. majandusaasta aruande kinnitamine.**

Eesti Tööandjate Keskliidu juhataja Toomas Tamsar sai sõna majandusaasta aruande tutvustamiseks.

Eelmise majandusaasta üks olulisemaid tegevusi oli järgmiseks neljaks aastaks Tööandjate Manifesti koostamine, mille ideed ja ettepanekud leidsid eri määral kajastatust kõigi suuremate erakondade valimisprogrammides ja jõudsid ka kehtivasse koalitsioonileppesse.

Teiseks olulisemaks sündmuseks oli konverents Tuulelohe lend, mis keskendus küsimusele “Kes julgeb Eestit reformida”. Konverents oli ajastatud vahetult enne valimisi, tõstmaks teravat vajadust riigireformi järele selgemini pilti ja nii poliitikute kui ka valijate teadvusse. Eesti Tööandjate Keskliidul on kahtlemata oluline roll selles, et valitsusse loodi riigihalduse ministri koht.

Kolmandaks keskenduti eelmisel majandusaastal senisest enam hariduspoliitikale, kollektiivi lisandus haridusnõunik. Leiame, et haridus on üks Eesti edu olulisemaid faktoreid. Panustame sellesse jätkuvalt.

Sellel majandusaastal tegeleme eeskätt poliitikakujundajate mõjutamisega Manifesti ettepanekute elluviimiseks. Kutsume oma liikmeid senisest veelgi enam aktiivselt kaasa lööma poliitikakujundamises, osaledes töögruppides või andes sinna oma spetsialiste.

Jüri Käo tegi ettepaneku majandusaasta aruande kinnitamiseks.

**Otsustati ühehäälselt:**

* 1. **Kinnitada keskliidu 2014/2015.a. majandusaasta aruanne.**

Üldkoosoleku juhataja tänab kohale tulnud keskliidu liikmeid ning keskliidu juhatajat.

Koosolek on lõppenud.

Jüri Käo Kaidi Luide

Juhataja Protokollija